Hasna Benhassi

Hasna Benhassi (arabisk: حسنة بنحسي, født 1. juni 1978) er en marokkansk friidrettsutøver som konkurrerer på mellomdistansene..

Benhassis første internasjonale mesterskapsfinale var under innendørs-VM 1999, der hun ble nummer fem på 800 meter. Hun deltok også under OL 2000 der hun gikk til finalen på 800 meter og ble nummer åtte med tiden 1.59,27. Under innendørs-VM 2001 i Moskva tok gull på den lengre distansen 1500 meter. På samme distanse tok hun bronse under det afrikanske mesterskapet i 2002.

Under Sommer-OL 2004 i Athen tok hun sølv på 800 meter etter Kelly Holmes og satte samtidig ny personlig rekord med 1.56,43. Hun kvalifiserte seg også til finalen på 1500 meter, men endte helt nede på 12.-plass.

I VM 2005 i Helsingfors tok hun igjen sølv på 800 meter, denne gangen gikk gullmedaljen til Zulia Calatayud. Under innendørs-VM 2006 tok hun bronse på 800 meter etter et løp på 2.00,34. Ytterligere en 800 meter-medalje ble det under VM 2007 da hun tok sølv etter Janeth Jepkosgei.

Hun deltok også under Sommer-OL 2008, der hun ble nummer 3 på 800 meter etter kenyanerne Pamela Jelimo och Jepkosgei.

Personlige rekorder 
 800 meter –   1.56,43
 1500 meter – 4.02,54

Referanser

Eksterne lenker 
 

Marokkanske mellomdistanseløpere
Olympiske sølvmedaljevinnere for Marokko
Olympiske bronsemedaljevinnere for Marokko
Deltakere for Marokko under Sommer-OL 2000
Friidrettsutøvere under Sommer-OL 2000
Medaljevinnere under Sommer-OL 2004
Deltakere for Marokko under Sommer-OL 2004
Friidrettsutøvere under Sommer-OL 2004
Medaljevinnere under Sommer-OL 2008
Deltakere for Marokko under Sommer-OL 2008
Friidrettsutøvere under Sommer-OL 2008
Personer fra Marrakech
Fødsler i 1978